Diari Oficial de la Generalitat Valenciana


Sumari del DOGV 8971, del 09-12-2020 (2020/10988)

Notificació de la sentència dictada en el procediment ordinari número 210/2017.
-------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10934


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 210/2017. [2020/10360]  
Enrique Ferri Borrás, lletrat de l'Administració de justícia del Jutjat de Primera Instància número 1 de Gandia, faig saber, que en aquest jutjat es tramiten actuacions de procediment ordinari [ORD] seguides sota el núm. 000210/2017 a instàncies de Rosa María Sacristán Larraya, Pedro Rodríguez Lucía i Francisco Sacristán Larraya, contra Fernando Javier Sacristán Larraya, en les quals s'ha dictat sentència número 257/2019 data 02.12.2019 que té la dispositiva que, literalment, és com segueix:  
  
«Que estime la demanda interposada pel procurador Juan Lacasa, en nom i representació de Francisco Sacristán Larraya, Pedro Rodríguez Lucía i Rosa María Sacristán Larraya, he de declarar i declare que és procedent l'extinció del condomini existent sobre el bé següent, del qual són copropietaris els demandants Francisco Sacristán Larraya, quant a una tercera part, Pedro Rodríguez Lucía i Rosa María Sacristán Larraya, quant a una tercera part, i el demandat Fernando Javier Sacristán Larraya, quant a l'altra tercera part: número huitanta-sis, habitatge en planta novena, porta assenyalada amb el número noranta, de l'edifici denominat Cantabria, situat a la platja de Gandia, carrer Legazpi núm. 23. Té una extensió superficial de setanta-dos metres quadrats. Confronta mirant la façana des del carrer Legazpi, per davant, esquerra i fons, volades d'elements comuns; i dreta, volades d'elements comuns, galeria d'accés i habitatge número huitanta-set. Quota de participació: 1,05%. Inscripció: en el Registre de la Propietat de Gandia núm. 4, en el tom 1119, llibre 399, foli 82, finca núm. 43.295, inscripció 3a.   
  
I l'extinció del condomini del qual es realitzarà de la següent manera: si els copropietaris no convenen que s'adjudique a un d'ells indemnitzant els altres, es procedirà a la venda d'aquest bé en pública subhasta, amb admissió de licitadors estranys, pel preu d'eixida que amb la taxació prèvia es fixe, amb repartiment del preu resultant entre les parts, segons la seua respectiva quota de participació, anteriorment indicada.  
  
Tot això els ací litigants demandants Francisco Sacristán Larraya, Pedro Rodríguez Lucía i Rosa María Sacristán Larraya, i el demandat Fernando Javier Sacristán Larraya, hauran de sotmetre's a aquest pronunciament.   
Es condemna la part demandada Fernando Javier Sacristán Larraya al pagament de les costes processals.   
Contra la sentència es pot interposar recurs d'apel·lació davant aquest jutjat dins del termini de vint dies comptats des de l'endemà de la notificació, exposar els pronunciaments que impugne i les al·legacions en què es basa, i constituir el depòsit legal de 50 euros.»  
  
I perquè valga de notificació en forma a Fernando Javier Sacristán Larraya, en parador ignorat, expedisc aquest edicte.   
  
Gandia, 27 de novembre de 2020.- El lletrat de l'Administració de justícia: Enrique Ferri Borrás.